Кастильоне, Бальдассаре

Бальдассаре Кастильоне, Новиларæйы граф, (Castiglione; 1478—1526) уыди итайлаг фыссæг.

Райгуырдис Мантуймæ хæстæг, службæ кодта æндæр æмæ æндæр итайлаг паддзæхтæм, уыди Урбинаг герцоджы минæвар Генрих VII Англисагмæ (1506) æмæ Людовик XII-мæ. 1525-æм азы Ромы папæйы нунцийæ æрвыст æрцыд Испанимæ.

Кастильонейы сæйраг уацмыс у диалогтæ «Галуанылæджы тыххæй» (уырыс. «О царедворце», «О придворном»). Уым фыссæг равдыста идеалон галуанылæджы тип, стæй уæздан æгъдæуттæй æмæ йæ заманы итайлаг æхсæнады цыргъзонд дзымандытæ. А чиныг ныффыссынæн Кастильонейы сразæнгард кодта Урбинойы уæздан æмæ ахуыргонд кæрт.

Уацмысы фыццаг редакци цæттæ уыди 1516-æм азы. Фæстаг (æртыккаг) мыхуыргонд æрцыд Венецийы 1528-æм азы, Альдæ Мунцийы бындарты типографийы. Фæстæдæр чиныг ратæлмац кодтой бирæ æвзæгтæм æмæ Кастельонейы ном сси зындгонд Италийы æмæ æндæр бæстæты.

Кастильоне фыста канд итайлагау нæ, фæлæ ма латинагау дæр.

 Фиппаинæгтæ 

Категори:Итайлаг фысджытæ